{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":8,"n_cols":6,"rows_kept":8,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Dodatno savjetovanje o Prijedlogu uredbe o izmjenama uredbe o ekološkoj mreži i nadležnostima javnih ustanova za upravljanje područjima ekološke mreže"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"UDRUGA HYLA","Prilog III.,\nDio 2. – Područja očuvanja značajna za vrste i stanišne tipove (POVS)","Predlažemo dodavanje kopnene kornjače na 10 dodatnih Natura 2000 područja u sklopu postojećih Natura 2000 područja sukladno radu: Koller Šarić, K., Lauš, B., Burić, I., Štih Koren, A., Koren, T., 2023. The current distribution and status of the Hermann’s tortoise, Testudo hermanni boettgeri (Reptilia, Testudines, Testudinidae) in Croatia. Herpetozoa 36, 159–175. https://doi.org/10.3897/herpetozoa.36.e103510 \nTrenutno postotak AOO-a koji obuhvaća Natura 2000 područja za koje je kopnena kornjača ciljna vrsta iznosi 29,30%, što je na donjoj granici (predloženi raspon 20–60% prema EU) dovoljnog stupnja očuvanja za vrstu unutar biogeografske regije. Uključivanjem ovih 10 područja, pokrivenost vrste mrežom Natura 2000 povećala bi se na najmanje 34,6%.\nPrijedlog područja: HR5000028 – Dinara (jedino područje gdje je vrsta pronađena unutar alpinske biogeografske regije), HR2001021 – Lun na otoku Pagu, HR4000005 – Privlaka Ninski zaljev-Ljubački zaljev, HR2000132 – Područje oko špilje Škarin Samograd, HR2001010 – Paleoombla–Ombla, HR2001325 – Ninski stanovi-livade, HR2001322 – Vela Traba, HR2000629 – Limski zaljev-kopno, HR2001371 – Područje oko Dobre vode, HR2000641 – Zrmanja."]
[2,"UDRUGA HYLA","Prilog III.,\nDio 4. – Posebna područja očuvanja značajna za vrste i stanišne tipove (PPOVS)","Predlažemo da se riječna kornjača, Mauremys rivulata doda na popis vrsta koje su prisutne na području Stonskog polja odnosno, HR2001364 JI dio Pelješca. Izvorna populacija riječnih kornjača Stonskoga polja opstaje od početka 2000-tih u iznimno niskim brojevima (Štih, 2024). Mogućnost reprodukcije na ovom području temeljem prikupljenog uzorka (subadultna ženka) ne može biti isključena, iako nisu pronađena gnijezda, niti mladunci (Štih, 2024). Stanište ima dovoljni potencijal za podržavanje vijabilne populacije (potencijalna gnijezdilišta, velika mreža vodotokova), ako se uklone procijenjene prijetnje (Šalamon i Štih, 2019). Dodatno se od 2023. godine temeljem Akcijskog plana za riječnu kornjaču (2021.) u sklopu LIFE4 MAUREMYS projekta na području Stonskog polja provodi i program potpomognutog razmnožavanja i uklanjanja prijetnji koji bi trebali omogućiti samoodrživost populacije. Kroz iduće dvije godine planirano je pustiti 40 jedinki u Stonsko polje u obnovljeno stanište (lokvu) te nastaviti raditi na zaštiti vrste u Stonskome polju. \nLiteratura:\nŠalamon, D., Štih, A., 2019. Nacrt stručne podloge za izradu prijedloga plana upravljanja strogo zaštičenom vrstom s akcijskim planom - Riječna kornjača (Mauremys rivulata). 125 str.\nŠtih, A., 2024. Rasprostranjenost, morfološke i ekološke značajke riječne kornjače (Mauremys rivulata (Valenciennes 1833) u Hrvatskoj. Doktorski rad. Prirodoslovno-matematički fakultet Sveučilišta u Zagrebu. 171 str."]
[3,"UDRUGA HYLA","U R E D B U,\nPrilog V. Nadležnosti javnih ustanova za upravljanje i donošenje plana upravljanja područjem ekološke mreže","Komentar JU ustanove za upravljanje zaštićenim prirodnim vrijednostima Dubrovačko-neretvanske županije i Udruge Hyla:\nŽelimo skrenuti pozornost na neusklađenost u nazivima pojedinih područja ekološke mreže te predložiti odgovarajuće izmjene kako bi nazivi odražavali stvarno stanje na terenu i bili usklađeni s postojećim geografskim i administrativnim oznakama. Također, izmjene su predložene jer su tijekom provedbe aktivnosti u okviru projekta LIFE for Mauremys, u kojima aktivno sudjeluje lokalno stanovništvo, više puta ukazali na pogreške navedene niže kako slijedi:\n1. Područje ekološke mreže „HR2000947 Gornji Majkovi - lokve“\nTrenutni naziv ovog područja nije ispravan jer se predmetna lokva ne nalazi u Gornjim Majkovima, već u katastarskoj općini Majkovi Donji. No, budući da je „Majkovi Donji“ naziv katastarske općine, a ne naselja, predlažemo novi naziv koji bolje odražava lokaciju i stvarni toponim: „Lokve u Majkovima (Zabrežje)“, budući da se lokve nalaze u zaseoku Zabrežje unutar naselja Majkovi.\n2. Područje ekološke mreže „HR2000555 Lokva u Prljevićima“\nIako je ovaj naziv geografski ispravan, predlažemo njegovu prilagodbu radi ujednačenosti s gore navedenim prijedlogom te radi jasnijeg prikaza lokacije. Predloženi novi naziv: „Lokva u Majkovima (Prljevići)“.\nNapominjemo da sve tri navedene lokve pripadaju Posebnom herpetološkom rezervatu Lokve u Majkovima te bi predložene promjene naziva osigurale dosljednost i jasnoću u njihovoj identifikaciji, čime bi se izbjegle eventualne zabune."]
[4,"UDRUGA HYLA","U R E D B U,\nPrilog V. Nadležnosti javnih ustanova za upravljanje i donošenje plana upravljanja područjem ekološke mreže","U skladu sa Zakonom o proglašenju PP \"Dinara\" (NN 14/21) potrebno je što prije osnovati JU za upravljanje PP Dinara koja će u skladu s planom upravljanja upravljati i područjima ekološke mreže."]
[5,"SANDRO DUJMOVIĆ","U R E D B U,\nPrilog V. Nadležnosti javnih ustanova za upravljanje i donošenje plana upravljanja područjem ekološke mreže","Područjem EM HR3000174 Šćuza trenutno prema Uredbi upravljaju JU Natura Histrica i JU Kamenjak. Kako je navedeno područje cijelim svojim obuhvatom unutar Općine Medulin, a JU Kamenjak je i osnovana da upravlja zaštićenim prirodnim vrijednostima na području Općine Medulin, predlažemo da se novom Uredbom JU Natura Histrica izuzme kao upravljač EM HR3000174 Šćuza i upravljanje u potpunosti prepusti JU Kamenjak."]